View: 310 views
Nonton Film Online Layarkaca18 : American Hustle (2019)
By Layarkaca21 IndonesiaPosted on August 28, 2019 October 12, 2019 Poemas kom met nuwerige span na SA | Maroela Media
Poemas kom met nuwerige span na SA
Miskien gaan die gesigte nie vir ons nuut wees nie, maar dit is `n relatiewe nuwe span wat Woensdag uit Argentinië vertrek vir die eerste toets in vanjaar se Rugbykampioenskap wat op 16 Augustus op Loftus teen die Springbokke gespeel word.
Die afrigter, Daniel Hourcade, het, met die uitsondering van `n paar geharde veterane, `n span gekies waarvan `n hele komp spelers vir die Pampas XV in twee Vodacombekerreekse gespeel het. Die Argentyne het in 2011 die eerste span geword wat onoorwonne deur die kompetisie is. Die spelers van die Pampas XV was ook die kern van die span wat vanjaar se Stille Oseaankampioenskap gewen het.
Hourcade het Pampas XV in Suid-Afrika gebrei. Hy het ook heelwat internasionale ervaring met die sogenaamde Argentynse Jaguars; het Argentinië se sewesspan afgerig en het Portugal onder hande geneem en ontwikkel tot hulle in die IRB-reeks begin speel het. Hy was ook afrigter van Argentinië se o.21’s.
Hy het in Oktober verlede jaar die afrigtingsleisels van die nasionale span oorgeneem.
Benewens die klomp nuwe gesigte in die Rugbykampioenskap is daar ook `n groot afwyking van die verlede, toe Argentinië grootliks staatgemaak het op spelers wat in Brittanje en Europa klubrugby speel. Slegs 12 van die huidige groep van 26 het Europese ervaring.
Dis nie dat Hourcade die Springbokke onderskat nie. Hy sê egter openlik dat hy wel vir die Bokke kans sien, maar dat die span gekies is met die oog op aanstaande jaar se Wêreldbeker in Engeland.
Hourcade het ook `n nuwe kaptein, die haker hooker Agustin Creevy, aangewys.
Agterspelers: Joaquin Tuculet, Lucas Gonzalez Amorosino, Manuel Montero, Horacio Agulla, Juan Imhoff, Marcelo Bosch, Nicolas Sanchez, Santiago Gonzalez Iglesias, Juan Martin Hernandez, Martin Landajo, Tomas Cubelli
Voorspelers: Juan Fernandez Lobbe, Juan Manuel Leguizamon, Pablo Matera, Leonardo Senatore, Rodrigo Baez, Tomas Lavanini, Mariano Galarza, Matias Alemanno, Marcos Ayerza, Ramiro Herrera, Lucas Noguera Paz, Bruno Postiglioni, Nuhuel Tetaz Chaparro, Matias Cortese, Agustin Creevy (kaptein).
Rugbykampioenskap Stille Oseaankampioenskap
Meyer se twee grootste kopsere
Reinach, De Allende haal Bokgroep van 30
Anton May · 4 jaar gelede
Gaan nog steeds ‘n harde wedstryd wees. Ek hoop hartlike Hourcade kan ‘n baie sterk Argentynse span bou vir volgende jaar se Wêreldbeker. Dit sal lekker wees as al vier ZANSAR lede in die semi-finaal kan speel.